Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Мијалче Стојанов со службена легитимација број 28-0005 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Здружение за поддршка и развој Хуманост- подружница Демир Капија - Давател на социјални услуги, со седиште на ул.,,Првомајска број 35 Демир Капија, застапуван од директорот Сашко Јованов и со Записник ИП1 број 16-10 од 16.03.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 и 236/2022), го донесе следното

**Р Е Ш Е Н И Е**

Се наредува на Сашко Јованов, директор на Здружение за поддршка и развој Хуманост- подружница Демир Капија (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Давателот на услугата, согласно норамативите и стандардите во однос на простор, да обезбеди просторија погодна за одржување на состаноци опремена со работна маса и столици, согласно член 106 од Законот и член 22 став 2 алинеја 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 60 дена од приемот на решението**

2.Давателот на услугата, услугата помош и нега во домот за општина Демир Капија да ја дава преку 10 сертифицирани негуватели, односно согласно дозволата за давање на услуга, дадена врз основа на решение број 10-3716/4 од 28.07.2021 година, согласно член 165 и 106 од Законот за социјалната заштита.

**Рокот за извршување на изречената инспекциска мерка изнесува 15 дена од приемот на решението**

3.Давателот на услугата, односно координаторот во сите предмети на корисниците, да обезбеди доказ за поддршка на корисникот во изборот на негувател од евиденцијата на достапни негуватели во соработка со стручниот работник во Центарот, односно корисникот да има дадена писмена изјава за согласност за негувателот, согласно член 106 од Законот и член 26 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 30 дена од приемот на решението**

4.Давателот на услугата, односно координаторот во сите предмети на корисниците, да врши непосреден увид во домот на корисникот најмалку еднаш месечно, односно да следи дали услугата од негувателот се дава континуирано и квалитено, согласно член 106 од Законот и член 26 тав 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019).

**Рокот за извршување на изречената инспекциска мерка изнесува 30 дена од приемот на решението**

5. Давателот на услугата, односно негувателот деневникот што го води за работата, да го доставува на неделно ниво до координаторот, согласно член 106 од Законот и член 28 став 1 алинеја 2 од Правилникот за начинот и обемот на социјалните услуги,нормативите и стандардите за давање на социјалните услуги помош и нега во домот („С лужбен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 15 дена од приемот на решението**

6.Давателот на услугата, во предметите на негувателите да обезбеди листа на активности за остварување на услугата помош и нега во домот, врз основа на кои треба да се дава услугата помош и нега во домот на корисникот, согласно член 106 од Законот и член 18 став 1 од Правилникот за начинот и обемот на социјалните услуги,нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 15 дена од приемот на решението**

7. Давателот, услугата помош и нега во домот да ја дава континуирано, односно основните активности од секојдневниот живот на корисникот, одржување на лична хигиена, облекување, мобилност во домот, хранење, користење тоалет и менување пелени и соодветно на тоа да го утврдува временски распоред на користење на услугата во текот на месецот, одреден од страна на корисникот во договор со негувателот, односно координаторот и водителот на случајотшто согласно член 106 од Законот, член 5 став 2 , член 26 став 1 алинеја 4 и член 14 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021)

**Рокот за извршување на изречената инспекциска мерка е од денот на приемот на решението и постојано**

8. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Мијалче Стојанов инспектор за социјална заштита со службена легитимација број 28-0005 и Нена Велковска инспектор за социјална заштита со службена легитимација број 28-0021, изврши редовен инспекциски надзор над субјектот на инспекциски надзор Здружение за подршка и развој Хуманост- подружница Демир Капија со седиште на ул.,,Првомајска број 35 Демир Капија, застапуван од Директорот на Давателот на социјални услиги и состави Записник ИП1 број 16-10 од 16.03.2023 година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-10 од 16.03.2023 година.

Инспектори за социјална заштита:

Мијалче Стојанов

Нена Велковска